Ólafur kom til Íslands í síðustu viku . Skiptir það einhverju máli ? Skipulag guðshússins er merkilegt . Altari í kirkju er staðsett á áhrifaríkasta bletti rýmisins . Þegar fólk kemur að altarinu finnur fólk , að það er statt á „ heitum “ reit , sem trúmaðurinn kallar heilagan stað . Sjónarhornið Sjónarhorn skipta alltaf máli , alla menn í öllum efnum , líka í kirkjulífi , listum og trú . Hvað sérðu þegar þú situr á kirkjubekknum og horfir inn í kórinn ? Þú sérð ekki bíla , hús eða mannlíf heldur himinn , skýjafar og leik ljóssins í skýjabólstrum . Augun leita fram og upp og hlið himins opnast . En hvað sér maður í kórnum ? Sjónsvið prestsins er allt annað en sýn safnaðarins . Við altarið leita augun ekki lengur upp í himininn , til skýja , fugla eða himinljósa . Þetta er raunar makalaus áminning fyrir öll , sem eiga erindi í kór og að altari . Þegar komið er í hið allra heilagasta breytist sjónsviðið . Fyrir augliti Guðs sér maður menn og náttúru ! Þegar menn leita Guðs sem ákafast þá opnar Guð mönnum sýn – ekki inn í himinn og eilífð heldur beint inn í heim tímans , til mannfólks og náttúru . Þegar við sjáum Guð beinir Guð sjónum okkar að veröldinni , sem þarfnast okkar og verka okkar . Þetta er stílfærð vonarveröld þar sem pardus , ljón , kýr , kálfar , nöðrur og börn eru öll vinir . Þegar við tengjum þessa markmiðssýn við raunaðstæður mengunar lífheimsins verður hún enn ágengari . Að trúa er ekki að fara úr þessum heimi og vakna til annars , heldur er trú tengsl og hefur siðlega vídd , að vera til taks fyrir fólk og veröld . Guð elskar og við erum samverkafólk ástariðju Guðs . Niður er leiðin upp ! Kirkjugangurinn og leiðin að altarinu er til íhugunar . Trú , sem ætlar sér bara að veita mönnum gott símasamband við Guð í hæðum – en tengir fram hjá fólki í vandræðum – er guðlaus og þar með trúleysa . Guð elskar og kallar okkur til að elska líka . Guðsnánd felur í sér mannnánd og náttúrunánd . Aðventa Þegar Ólafur Elíasson kom í Hallgrímskirkju fór hann upp í turn til að skoða sig um . Hann fór svo og opnaði sýninguna í Listasafni Reykjavíkur . Hann sagðist hafa verið að þvælast upp í kirkjuturni með Sigga presti ! Leiðin upp er leiðin niður í dali manna og ríki lífs . Ljósmynd með þessari íhugun er tekin af Ólafi Elíassyni .